Trond Røed

Trond Ove Røed (født 11. desember 1959) er en norsk politiker (FrP).

Røed var varaordfører i Hurum kommune 2007–2011 og leder i Buskerud Fremskrittsparti 2010–2011. Han var 2. vararepresentant til Stortinget fra Buskerud i perioden 2009–2013. Fra 2020 er Røed medlem av kommunestyret i nye Asker kommune, og utvalg for plan og byggesak.

Han har studiekompetanse fra Asker videregående skole fra 1985, og er utdannet bachelor fra Agder ingeniør- og distriktshøgskole fra 1988 og offiser fra Krigsskolen fra 1989. Han er ansatt i Forsvarets logistikkorganisasjon. Røed er styremedlem i Hurum Energi AS fra 2010 og styremedlem i Hurum Eiendomsselskap KF fra 2011.

Trond Røed er tildelt Forsvarsmedaljen, Forsvarets medalje for internasjonale operasjoner og FN-medaljen for UNIFIL.

Referanser

Kilder 
 
 Kommunens oversikt over folkevalgte i nye Asker kommune

Eksterne lenker 
 

Lokalpolitikere i Asker
Lokalpolitikere i tidligere Hurum kommune
FrP-politikere i Buskerud
Vararepresentanter til Stortinget
Norske offiserer
Personer fra tidligere Hurum kommune
Personer fra Asker kommune